Subject: Selgitustaotlus seoses avaliku teenistuse seadusega
From: "Mariann Avi-Allas" <[email-masked]>
To: "Info - RAM" <[email-masked]>
Date: Wed, 11 Mar 2026 17:37:10 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud Rahandusministeerium

Pöördun Teie poole selgitustaotlusega avaliku teenistuse seaduse (ATS) §
67 lõike 3 tõlgendamise küsimuses.

ATS § 9 kohaselt annab Rahandusministeerium selgitusi avaliku teenistuse
seaduse rakendamise kohta. Rahandusministri käskkirja kohaselt kuulub see
pädevus täpsemalt riigihalduse osakonnale.  Käesolev pöördumine on
esitatud saab märgukirjale ja selgitustaotlusele vastamise ning
kollektiivse pöördumise esitamise seaduse § 3 alusel, mis annab isikule
õiguse küsida pädevalt riigiasutuselt õigusnormi kohta selgitust.

ATS § 67 lg 3 sätestab, et tööaega reguleerivates aktides võib ette näha
paindliku tööaja võimaluse, sealhulgas teenistusülesannete täitmise
väljaspool ametikoha asukohta ehk kaugtöö niivõrd, kuivõrd teenistushuvid
seda võimaldavad.

Samas on töölepingu seaduses tehtud muudatusi, mis jõustusid 2026. aastal
ning mis võimaldavad tööandjal ja töötajal kokku leppida paindlikumas
tööaja korralduses.

Sellest tulenevalt palun selgitada:

*	Kuidas tuleb tõlgendada ATS § 67 lg 3, täpsemalt kas see võimaldab
ametiasutuses kehtestada üksnes organisatsioonisiseseid tööaja korralduse
reegleid (nt paindlik tööaja kasutamise kord), või on võimalik ka ametniku
ja ametiasutuse vahel sõlmida individuaalne kokkulepe paindliku tööaja
osas?
*	Kas ATS § 67 lg 3 alusel on võimalik avalikus teenistuses kokku
leppida tööaja korralduses, mis on oma sisult sarnane töölepingu seaduse
alusel 2026. aastal kehtestatud paindliku tööaja kokkuleppele?

Lugupidamisega

Mariann Avi-Allas
Jurist | Lawyer

Advokaadibüroo RASK | RASK Attorneys-at-Law
(+372) 618 0820
www.rask.ee| <https://www.linkedin.com/company/rask-attorneys-at-law>
LinkedIn

Kirjas olev info on konfidentsiaalne ja mõeldud kasutamiseks üksnes
adressaadile. Kui kiri on jõudnud teieni ekslikult, siis kustutage see ja
teavitage saatjat.

This message is confidential and intended only for the addressee. If you
have received this message by mistake, inform the sender and delete the
message.